තමන් පිළිබඳ වර්ණනා නොකරන තමන්ගේ අයථා කි‍්‍රයාවන් නිරන්තරයෙන් හෙලි කරන මාධ්‍යවේදීන්ට බැණ වදිමින් අපහාස කරමින් සිටින ඇතැම් දේශපාලනඥයන්ට තමන්ගේ බලය අහිමිවූ විට මුහුණ දීමට සිදුවන යථාර්ථය හෙළිදරව් වන එකටද මාධ්‍ය කෙරෙහි ඇත්තේ වෛරයකි. ද්වේශයකි. ජනතාවගේ යහපත සඳහා ආරම්භ කරනු ලබන පොදු සංවර්ධන ව්‍යාපෘතිවලින් තමන්ගේ සාක්කුව පුරවා ගත් ඇතැම් දේශපාලනඥයන්ට තම බල පරාක‍්‍රමය පවතින බල ප‍්‍රදේශයන්හි ස්ථාපිත කර තිබෙන පෞද්ගලික දුරකථන සේවා සමාගම්වල සංඥා කුළුණු ඔස්සේද ඔවුන්ගේ පෞද්ගලික බැංකු ගිණුම්වලට මුදල් බැරවෙන බව ඉතා විශ්වාස කටයුතු ආරංචි මාර්ගවලින් හෙළිදරව් විය.